Leiligheten ligger svært sentralt til, like ved et trafikknutepunkt der både flytog-, buss- og trikkeruter møtes. Men uten at jeg ble sjenert over støy, siden trikkelinja er like utenfor vinduet ligger bak et støygjerde. Både Vigelandsparken og Norsk Folkemuseum på Bygdøy ligger innenfor gåavstand. Wie Lie er elskverdigheten selv, og minihunden hennes Putri som alltid elsker å leke, får en besøkende alltid over i godt humør. Badet er flott og dusjen var kjempefin. For en 1.87 lang var senga akkurat passe lang; når jeg strakk ut tærne buttet de i veggen. Rommets tilgjengelige gulvareal på rundt 1 m² må være det minste jeg har opplevd på mine over 30 Air BNB-turer. Det ble derfor ikke anledning å henge klær opp på kleshenger der; kun ytterjakken fikk plass på en knagg i gangen. Men tre skaphyller ble ryddet for meg. Koffert og ryggsekk fikk akkurat plass mellom seng og skapet. Skrivebordet var mer enn stort nok for min bærbare PC. Derimot var det litt vanskeligere for mine bein å få plass ved siden av kjøkkenbordet, men det gikk på et vis! Leiligheten er svært lytt, og fra rommet kunne en formelig høre selv det minste hark og kremt fra soverommet vegg i vegg. Totalt sett overgår de positive sidene ved rommet de negative, som skyldes at leiligheten i utgangspunktet er svært liten og at en likevel har maktet å skape et gjesterom. Rommet passer en som velorganisert og har godt sovehjerte!